อยากถามว่าอยู่กะแฟนเก่านะค่ะมา 7 เดือนแล้ว แล้วพอมีเพศสัมพันธ์(ไม่ได้ป้องกันเลยสักครั้ง ค่ะ คือแตกนอกบ้างแตกในบ้างค่ะ ประจำเดือนไม่มา 2 เดือนแล้ว พอมาเดือนถัดไป อยู่ดีๆๆประจำเดือนก็มาเฉยเลย มาแค่ 4 วัน ก่อนหน้านี้เครียดมากก่อนที่ประจำเดือนไม่มาไปตรวจที่โรงบาลแถวบ้าน เขาให้ตรวจปัสสาวะ พอรอดูก็บอกไม่ท้องค่ะ เป็นไปได้หรอค่ะ แบบไม่ได้ป้องกันเลย พอไปซื้อที่ตรวจครรภ์มาก็ขึ้นขีดเดียวนะค่ะ แต่แบบว่าพี่ที่เป็นพยาบาลบอกว่าพี่เขาเป็นประจำเดือนมาทุกเดือนนะ แต่ไม่รู้ว่าตัวเองท้อง มารู้ที่หลังท้องได้ 4 เดือน หนูจะมีโอกาสตั้งครรภ์ไหมค่ะ
สวัสดีค่ะ การที่ประจำเดือนขาดหายไป 2 เดือน หากได้ตรวจหากาารตั้งครรภ์อย่างถูกต้องด้วยตนเอง รวมถึงตรวจที่โรงพยาบาลด้วย แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ และหากมีประจำเดือนมาแล้ว โดยมานาน 4 วันดังกล่าว เลือดดังกล่าวก็น่าจะเป็นประจำเดือนค่ะ สาเหตุที่อาจทำให้ประจำเดือนขาดหายไปนาน 2 เดือน อาจเกิดจาก1. มีความเครียด ทำงานหนัก พักผ่อนน้อย ออกกำลังกายหักโหม อดนอน นอนดึกอดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย เช่น ไข้หวัด ท้องเสีย เป็นต้น3.. การผลิตฮอร์โมนของรังไข่ผิดปกติไป เช่นมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้5.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำหากหลังจากนี้ประจำเดือนมาทุกเดือนปกติ ก็ไม่จำเป็นต้องทำอะไร แต่หากประจำเดือนขาดหายไปอีก ก็ควรตรวจหาการตั้งครรภ์อีก หากตรวจไม่พบ แต่ประจำเดือนขาดหายไปนานหลายเดือน ควรไปพบแพทย์เพื่อหาสาเหตุต่างๆ ดังที่กล่าวไป ซึ่งสาเหตุเหล่านั้น อาจเป็นเหตุที่ทำให้ไม่เกิดการตั้งครรภ์ แม้จะมีเพศสัมพันธ์โดยไม่ป้องกันค่ะ